Валянцін Кірылавіч Сцешыц

Валянцін Кірылавіч Сце́шыц ( — ) — беларускі судовы медык. Доктар медыцынскіх навук (1975), прафесар (1978).

 Біяграфія 
Нарадзіўся ў вёсцы Доўгае Старобінскага раёна Бабруйскай акругі БССР (сучасны аграгарадок у Салігорскім раёне Мінскай вобласці Беларусі). У 1951 годзе скончыў Мінскі медыцынскі інстытут і працаваў у ім у 1951—1955 гадах асістэнтам кафедры судовай медыцыны. У 1955 годзе абараніў кандыдацкую дысертацыю на тэму «Аўтатраўма, яе асаблівасці і судова-медыцынская дыягностыка». У 1955—1959 гадах асістэнт кафедры судовай медыцыны Кіргізскага медыцынскага інстытута, адначасова судова-медыцынскі эксперт Рэспубліканскага бюро судова-медыцынскай экспертызы Міністэрства аховы здароўя Кіргізскай ССР і судова-медыцынскі эксперт горада Фрунзэ. У 1959—1961 гадах В. К. Сцешыц працаваў загадчыкам кафедрай судовай медыцыны Цярнопальскага медыцынскага інстытута. У 1961 годзе зацверджаны ў званні дацэнта. У 1961—1976 гадах у Мінскім медыцынскім інстытуце. Займаў пасаду загадчыка кафедрай судовай медыцыны. Адначасова ў 1961—1977 гадах — галоўны судова-медыцынскі эксперт Міністэрства аховы здароўя БССР. У 1976—1993 гадах выкладаў у Вышэйшай школе Міністэрства ўнутраных спраў БССР, Міністэрства ўнутраных спраў Рэспублікі Беларусь, з 1978 года — прафесар. З 1993 года на пасадзе вядучага спецыяліста ў Навукова-даследчым інстытуце крыміналістыкі, крыміналогіі і судова-медыцынскай экспертызы Міністэрства юстыцыі Рэспублікі Беларусь. Адначасова прафесар кафедры юрыдычнага факультэта Беларускага дзяржаўнага ўніверсітэта.

Памёр В. К. Сцешыц 5 кастрычніка 1997 года. Пахаваны на Усходніх могілках у МінскуСтешиц Валентин Кириллович // Проект «Помним» .

 Навуковая і грамадская дзейнасць 

Кандыдацкая (1955) і доктарская (1968) дысертацыі прысвечаны пытанням судова-медыцынскай экспертызы аўтамабільнай траўмы, па матэрыялах якой была напісана манаграфія «Судова-медыцынская экспертыза пры дарожна-транспартных здарэннях» (Мінск, 1976). Аўтар методыкі вызначэння велічыні траўміруючай сілы пры аўтатранспартных здарэнняхСтешиц Валентин Кириллович // Кто есть Кто в судебной медицине. Займаўся пытаннямі прафілактыкі дзіцячага траўматызму і інш.

Аўтар больш за 180 навуковых прац, у тым ліку 10 падручнікаўСтешиц Валентин Кириллович  // Сайт Беларускага дзяржаўнага медыцынскага ўніверсітэта.

Сярод апублікаванага:
 Особенности повреждений головы автотранспортом иопределение точек приложения действующей механической силы (1954);
 Рациональнаяоценка следов торможения при автомобильных авариях (1956);
 О частоте и профилактикедетского транспортного травматизма (1969, у сааўтарстве.);
 Повреждения тела человека в зависимости от величины травмирующей силы при дорожно-транспортных происшествиях : (Обоснование судебномедицинских критериев): Автореферат дис. на соискание ученой степени доктора медицинских наук. (14.00.24) / Ереван. гос. мед. ин-т. — Ереван: [б. и.], 1973. — 52 с.;
 Судебно-медицинская экспертиза при дорожно-транспортных происшествиях — Минск: Беларусь, 1976. — 192 с.

Быў членам праўлення Усесаюзнага навуковага таварыства судовых медыкаў, старшынёй праўлення Беларускага навуковага таварыства судовых медыкаў і метадычнага савета пры Галоўнай судова-медыцынскай экспертызе Міністэрства аховы здароўя БССР. Уваходзіў у склад навукова-кансультацыйнага савета Вярхоўнага суда БССР, метадычнага савета Пракуратуры БССР, рэдакцыйнай калегіі часопіса «Судебно-медицинская экспертиза».

Прымаў удзел у шэрагу усесаюзных і рэспубліканскіх навуковых з’ездаў і канферэнцый.

 Літаратура 


 Спасылкі 
 Стешиц Валентин Кириллович  // Сайт Беларускага дзяржаўнага медыцынскага ўніверсітэта
 Стешиц, Валентин Кириллович (доктор медицинских наук; 1928—1997)  // Нацыянальная бібліятэка Беларусі
 Мережко Г. В. СТЕШИЦ Валентин Кириллович // Белорусская юридическая энциклопедия. В 4 т. Т. 3. П—С. — Минск: ГИУСТ БГУ, 2010. — С. 572—573.  

Катэгорыя:Выпускнікі БДМУ
Катэгорыя:Судовыя медыкі Беларусі
Катэгорыя:Судовыя медыкі СССР
Катэгорыя:Выкладчыкі Цярнопальскага дзяржаўнага медыцынскага ўніверсітэта
Катэгорыя:Выкладчыкі Акадэміі Міністэрства ўнутраных спраў Рэспублікі Беларусь
Катэгорыя:Выкладчыкі БДУ
Катэгорыя:Пахаваныя на Усходніх могілках Мінска